b'\n_START_ARTICLE_\nBimbo\n_START_SECTION_\nHist\xc3\xb2ria\n_START_PARAGRAPH_\nL\'empresa Bimbo va ser fundada a M\xc3\xa8xic el desembre de 1945, per Lloren\xc3\xa7 Servitje fill de catalans emigrats a M\xc3\xa8xic. El principal \xc3\xa8xit de la Bimbo va ser fabricar pa de motlle en un env\xc3\xa0s protector i amb alts controls de qualitat, com a suport per \xc3\xa0pats informals.\n_START_SECTION_\nBimbo a l\'estat espanyol\n_START_PARAGRAPH_\nLa marca Bimbo, basada en la mexicana, va ser registrada a l\'Estat Espanyol als anys 50 per Antonio Garc\xc3\xada Su\xc3\xa1rez, del forn Blayet d\'Alcoi, que utilitz\xc3\xa0 la marca per a publicitar el seu pa de Viena blanet. Quan la multinacional mexicana va establir-se al mercat espanyol, als anys 60, van comprar-li la marca al forner per un mili\xc3\xb3 de pessetes._NEWLINE_A l\'Estat Espanyol, l\'empresa Bimbo es va crear a Barcelona, el 4 de mar\xc3\xa7 de 1964, per Jaume Jorba Sendra i amb Josep Mussons com un dels fundadors. Les activitats productives es van iniciar el 21 de febrer del 1965, quan el primer pa de motlle, r\xc3\xa8plica del primer Bimbo de M\xc3\xa8xic, va sortir de la planta de Granollers. Els comen\xc3\xa7aments van ser dif\xc3\xadcils i despr\xc3\xa9s de diverses aliances Bimbo experiment\xc3\xa0 el seu creixement m\xc3\xa9s important a partir de la d\xc3\xa8cada de 1980. L\'any 1970, Josep Mussons, llavors director de Bimbo, ide\xc3\xa0 el conegut \xc3\xa0lbum de cromos anomenat "El porqu\xc3\xa9 de las cosas" que explicava el perqu\xc3\xa8 de les coses. Aquesta idea es gest\xc3\xa0 a la Fonda Europa de Granollers, on l\'equip directiu de Bimbo es solia reunir per dinar. Representants de la casa Bimbo visitaren molts col\xc2\xb7legis, repartint \xc3\xa0lbums i cromos entre els nens per iniciar la col\xc2\xb7lecci\xc3\xb3.'